Sondagmiddag op die Platteland | Bileam se Donkie
← Passiespele op die Platteland
Maandagoggend… die onwillige profeet… →
8 thoughts on "Sondagmiddag op die Platteland"
Julie 31, 2011 om 5:34 nm
Vir my is Sondagmiddae alleraaklig. Want dan gaan my man terug Pretoria toe en ek bly alleen agter. En alles wat kan breek wag NET tot hy so 200km ver is en GOOI dan vir my. Ek het 'n gas waterverhitter gehad, en dit was die bron van MENIGE Sondagmiddag swets. Vanmiddag het ek my wekkertjie gestel toe hy weg is vir 'n ou middagslapie voor ek my skoolvoorbereiding vir more doen.
Voor hy nog moet lui het ek skielik wakkergeskrik… water wat bo uit die hierdie-naweek-ingesitte geyser lek! Ingesit juis ek so huil elke keer as ek hom bel op die pad. En vandag trek manlief alweer by Middelburg.
Leer gaan haal, tools gaan haal, geflits om te sien, vasgedraai. Niks. Die water loop.
Nee wag, sê my Skarrebol, los maar – ek draai terug. Want hy het so bietjie vergeet om een pypie te soldeer, en nou gaan ek sonder elektrisiteit en water sit as ek flop. En nou wag ek en het nog 'n naggie saam met my Skarrebol.
Julie 31, 2011 om 5:43 nm
Ek is lief vir Sondagmiddae, want dan kyk ek terug op 'n dag se harde werk. Meeste Sondae is ons hardste werk dae.
Julie 31, 2011 om 5:46 nm
O en die enigste keer wat ek kan onthou wat my ma met met 'n vlieëplak op my been geslaan het, is oor raas op Sondagmiddag. Toe gaan pluk ons maar ewe dikbek moerbeie, en ontmoet die bure se kinders daar, wat pak gekry het met 'n vlieëplak oor Sondagmiddag raas…
Julie 31, 2011 om 9:26 nm
Ek hou van sondae. Ons doen ook die middagslapie-ding. Ons is mos boere! Sms, sê jy? Interessant.
Augustus 1, 2011 om 7:50 vm
So, was dit toe aanddiens toe op die bike? 😉
Augustus 1, 2011 om 8:37 vm
Ja Leon- ekskuus- ek het hom op litnet ook geplaas, en daar hardloop die kommentaar en vrae vinniger. Ons gemeente hou 'n Tienerdiens Sondagaande by ons plaaslike Wiesenhof. Ek was toe nou nie lus vir die das idee nie, toe trek ek maak die denim en leer aan, en ry op die motorfiets na die tienerdiens toe. Dit was baie koud, maar altyd lekker. Kerk toe sal nie baie help nie, ek bly langs die kerk… So jy was reg- ek het toe altwee gedoen.
Augustus 1, 2011 om 2:11 nm
Ek en my suster het elke Sondag pak slae gekry, dit was soos poeding – jy was seker jy gaan dit op Sondag kry. Natuurlik het ons ook nie geleer nie. Ons het geraas en baklei en windbuks geskiet as ons moes slaap. Eintlik was ons hel stout, as ek nou terugdink.
En ek, die oudste ene, het die kort stokkie getrek, sommer net omdat ek die oudste was – ek moes elke aand saam met my pa die aanddiens bywoon (hy was eers diaken en later ouderling). Ek het amper tien jaar lank na skool nie weer kerk toe gegaan nie omdat ek 'n oordosis gehad het. Maar vandag gaan ek darem weer kerk toe, (het intussen klaar gerebelleer) – Strooidak in die Paarl. Ek het gesoek en gesoek tot ek 'n kerk kry wat tot my spreek.
Verder hou ek nie eintlik van Sondae nie – ek het daai aaklige siekte wat hulle Sunday Blues noem, en meeste van die tyd weet ek nie eers eintlik hoekom nie.
Augustus 1, 2011 om 2:14 nm
Jy kort 'n motorfiets! Daar in julle wêreld kan 'n mens elke liewe Sondag van die jaar iets anders aanvang- Bainskloofpas, Helshoogte, Du Toitskloofpas, Franschhoekpas, ontbyt by een van 1000e oulike plekkie… Ek is skoon jaloers op die geleenthede…